ຄວາມ​ເຄັ່ງ​ຕຶງ ຂອງ​ອີ​ຣ່ານ ກັບ ສ​ຫລ ຂົ່ມ​ຂູ່​ຈະບົດ​ບັງ​ ກອງ​ປະ​ຊຸມ ​ສະ​ມັດ​ຊາ​ໃຫຍ່ ສ​ປ​ຊ
​ບັນ​ດາ​ຜູ້​ນຳ​​ຂອງໂລກ​ ​ກະ​ກຽມເພື່ອເຂົ້າ​ຮ່ວມ ກອງ​ປະ​ຊຸມສະ​ມັດ​ຊາ​ໃຫຍ່ ອົງ​ການສ​ະ​ຫະ​ປະ​ຊາ​ຊາດ ເພື່ອ​ແກ້​ໄຂ​​ບັນ​ຫາ ຄວາມ​ເຄັ່ງ​ຕຶງ ​ລະ​ຫວ່າງ​ສະຫະ​ລັດ ແລະອີ​ຣ່ານ.
ໃນຂະນະທີ່ບັນດາຜູ້ນຳໂລກພາກັນກະກຽມເພື່ອເຂົ້າຮ່ວມກອງປະຊຸມສະໄໝສາມັນ ປະຈຳປີ ຢູ່ອົງການສະຫະປະຊາຊາດ ເພື່ອແກ້ໄຂບັນຫາ ຄວາມເຄັ່ງຕຶງລະຫວ່າງສະ ຫະລັດ ແລະອີຣ່ານ ທີ່ຂົ່ມຂູ່ຈະບົດບັງກອງປະຊຸມສຸດຍອດກ່ຽວກັບສະພາບອາກາດ ຮ້ອນເອົ້າຢູ່ໃນທົ່ວໂລກ ເລຂາທິການໃຫຍ່ສະຫະປະຊາຊາດ ທ່ານແອນໂຕນິໂອ ກິວເຕເຣັສ ກ່າວຕໍ່ບັນດາ ນັກຂ່າວ ໃນວັນພຸດທີ່ຜ່ານມານີ້ວ່າ “ມາປະເຊີນໜ້າກັນ ພວກເຮົາບໍ່ມີເວລາທີ່ຈະເສຍ ພວກເຮົາສູນເສຍການແຂ່ງຂັນຕໍ່ຕ້ານການປ່ຽນແປງດິນຟ້າອາກາດ ຄວາມຈຳເປັນ ອັນຮີບດ່ວນທີ່ຈະເຮັດບໍ່ສາມາດຈະແຈ້ງໄປກວ່ານີ້ແລະນີ້ແມ່ນສິ່ງທີ່ຂ້າພະເຈົ້າໄດ້ ຮຽກຮ້ອງ ໃຫ້ເປີດກອງປະຊຸມສຸດຍອດເພື່ອເອົາບາດກ້າວຮັບມືກັບການປ່ຽນແປງ ດິນຟ້າອາກາດ ” ກອງປະຊຸມສຸດຍອດຈະຈັດຂຶ້ນໃນວັນທີ 23 ກັນຍາ ແລະປະມຸກຂອງປະເທດ ແລະ ລັດຖະບານຫຼາຍກວ່າ 100 ທ່ານ ຄາດວ່າຈະເຂົ້າຮ່ວມ ມີແຕ່ບັນດາຜູ້ທີ່ນຳທີ່ມີແຜນ ການແລະແກ້ໄຂຜົນກະທົບກ່ຽວກັບສະພາບຮ້ອນເອົາຂອງໂລກເທົ່ານັ້ນ ຈະຖືກເຊີນ ໃຫ້ຂຶ້ນໄປກ່າວ ທ່ານກິວເຕເຣັສ ຜູ້ທີ່ໄດ້ຖືເອົາການປ່ຽນແປງດິນຟ້າອາກາດເປັນລາຍເຊັນຂອງທ່ານ ນັ້ນ ກ່າວວ່າ ທ່ານຄາດວ່າມີຫຼາຍໆ “ແຜນມີຄວາມໝາຍ” ຕໍ່ການຫລຸດຜ່ອນແກັສ ເຮືອນແກ້ວຢ່າງວ່ອງໄວລະຫວ່າງທົດສະວັດຕໍ່ໄປແລະບັນລຸການເຮັດໃຫ້ທາດຄາ ບອນຢູ່ຕົວພາຍໃນປີ 2050 ທ່ານກ່າວວ່າ “ພວກເຮົາຈະສະແດງຂໍ້ລິເລີ້ມໃນຄຳໝັ້ນສັນຍາ ແນໃສ່ການເຄື່ອນ ຍ້າຍໄປຈາກການໃຊ້ຖ່ານຫີນ ໂດຍສະແດງໃຫ້ເຫັນລາຄາ ຂອງການໃຊ້ທາດຄາ ບອນ ຢຸດການຊ່ວຍເຫຼືອເຊື້ອໄຟທີ່ມາຈາກຊາກພືດແລະສັດ ແລຕັດມົນລະພິດທີ່ ທຳລາຍສຸຂະພາບຂອງພວກເຮົາລົງ ແລະພວກເຮົາຈະເນັ້ນໜັກໃຫ້ເຫັນຄວາມສຳ ຄັນ ຂອງການແກ້ໄຂບັນຫາແບບທຳມະຊາດ ເຮັດໃຫ້ຊ່ອງທາງ ໃນການເຮັດວຽກ ແລະການຄົງຕົວຢູ່ຂອງສັງຄົມ ສະອາດຕື່ມຂຶ້ນ ເຮັດໃຫ້ການປົກປ້ອງຄຸ້ມຜູ້ຄົນສາ ມາດປັບຕົວໄດ້ຫຼາຍຂຶ້ນ ລະດົມການເງິນ ແລະສົ່ງເສີມວຽກເຮັດງານທຳ ທີ່ເໝາະ ສົມສຳລັບໄລຍະຂ້າມຜ່ານ " ສະຫະປະຊາຊາດຕ້ອງການຢາກເລັ່ງລັດການປະຕິບັດຂໍ້ຕົກລົງດິນຟ້າອາກາດປາ ຣີ ສະບັບປີ 2015 ທີ່ແນໃສ່ເພື່ອຈຳກັດການສູງຂຶ້ນຂອງອຸນຫະພູມໃນໂລກໃນທົດ ສະວັດນີ້ ໃຫ້ຕ່ຳກວ່າ 2 ອົງສາແຊລເຊີສ ສູງກວ່າລະດັບໃນຍຸກກ່ອນອຸດສາຫະກຳ ບັນດາຜູ້ຊ່ຽວຊານເຕືອນວ່າ ຄວາມໝາຍໝັ້ນ ຕໍ່ຂໍ້ຕົກລົງປາຣີເທົ່ານັ້ນ ແມ່ນບໍ່ເປັນ ທີ່ພຽງພໍເພື່ອຫລີກລ່ຽງຜົນກະທົບທີ່ຮ້າຍແຮງສຸດຂອງການປ່ຽນແປງດິນຟ້າອາກາດ ແລະແຜນການປະຕິບັດງານທີ່ກະຕືລືລົ້ນກວ່ານີ້ ຈຳເປັນຕ້ອງໄດ້ມີຂຶ້ນ ທ່ານເດວິດ ວາສໂກ ຜູ້ອຳນວຍການຂໍ້ລິເລີ້ມດິນຟ້າອາກາດສາກົນທີ່ສະຖາບັນຊັບ ພະກອນໂລກ ກ່າວວ່າ "ພວກເຮົາກຳລັງມອງເຫັນສະພາບການຕົວຈິງ ຂ້າພະເຈົ້າ ຄິດ ບົນພື້ນຖານ ໃນເວລາທີ່ແທ້ຈິງ ພວກເຮົາໄດ້ເຫັນນ້ຳຖ້ວມ ເຫັນສະພາບອາ ກາດທີ່ຮ້າຍແຮງຕ່າງໆ ພວກເຮົາມີສະພາບແຫ້ງແລ້ງ ທີ່ສະແດງໃຫ້ພວກເຮົາເຫັນ ວ່າ ແມ່ນຫຍັງໄດ້ເກີດຂຶ້ນ "